Gintai Grandānei

BEA izpilddirektorei, BEA valdes loceklei

Kristīnes Sarkanes

Kontroles un budžeta pārvaldes vadītājas

DNB bankā Latvijā

Pieteikums

2015.gada 3.martā

Atsaucoties uz BEA aicinājumu, vēlos pieteikt savu kandidatūru BEA Valdes locekļa pozīcijai. Asociācijai varu piedāvāt stratēģisku redzējumu tās tālākai attīstībai un esmu gatava iesaistīties attīstības ideju īstenošanā.

Līdzšinējā profesionālajā pieredzē esmu pārstāvējuši plašu lomu spektru – finanšu vadība, uzņēmuma vadība, uzņēmuma stratēģija, pārmaiņu vadība, Lean un citu metožu pielietošana. Pateicoties finansista izglītībai un praktiskai pieredzei finanšu vadībā, spēju analītiski izvērtēt uzlabojumu iniciatīvu finanšu potenciālu. Tomēr laika gaitā atklāju, ka finanšu prizma nav vienīgais un pilnīgākais veids kā skatīties uz efektivitātes jautājumu. Atrodoties Lattelecom stratēģijas programmas vadītājas amatā es mērķtiecīgi meklēju metodes, kas ļautu atklāt nozīmīgāku uzlabojumu potenciālu. Pateicoties vadības atbalstam, man bija iespēja izveidot Lean programmu uzņēmumā un vadīt vairākus pārmaiņu projektus, kuru rezultātā apguvu Lean metodi praktiski, kā arī panācu būtisku finanšu ietaupījumu uzņēmumam. Arī esošajā amatā DNB bankā esmu Ilgtspējas programmas vadītāja un turpinu metožu pielietošanu bankas stratēģisko mērķu sasniegšanā.

Biznesa efektivitātes asociācijai ir būtiska loma Lean un citu efektivitātes metožu izplatīšanā Latvijā. Tā raksturojama ar pozitīvu dalīšanās kultūru, veiksmīgiem praktiskiem pieredzes apmaiņas pasākumiem un plašāku sabiedrības izglītošanu. Šie uzstādījumi ir jāturpina. Asociācijas turpmākajai attīstībai saskatu iespējas vairākos virzienos:

* Jaunu metožu apzināšana un izplatīšana. Esmu atklājusi Lean metožu versijas, kas piemērotas projektu vadībai, IT projektu īstenošanai un jaundibinātiem uzņēmumiem. Kompetents padoms no organizācijas par iespēju konkrētās metodes pielietot konkrētām nozarēm vai uzņēmumiem var būt būtisks pienesums to tālākai attīstībai.
* Sadarbība ar valsts sektoru. Iespēja piesaistīt ES fondus asociācijas projektu virzīšanai ļautu attīstīt jaunu metožu ieviešanu un var kalpot par pamatu efektivitātes celšanai valsts sektorā.
* Sadarbība ar ārvalstu Lean asociācijām. BEA ir salīdzinoši jauna organizācija pasaules skatījumā un noteikti mums ir iespēja gūt vērtīgu pieredzi no līdzīgām organizācijām citur.

Plašāk par manu līdzšinējo pieredzi lūdzu skatīt pievienotajā CV. Būšu atsaucīga arī tālākai sarunai par piedāvātajām idejām BEA attīstībai.

Ar cieņu

Kristīne Sarkane